**Szabó Máté beszámolója az egy egyhónapos németországi szakmai gyakorlatról a 2018-1-HU01-KA102-047066 „Megnyílnak az utak előttünk“ című pályázat keretében**



A németországi út, illetve kint tartózkodás alatt rengeteget tudtunk tanulni. Elsajátíthattunk egy idegen kultúrát, fejleszthettük a nyelvi készségeinket, és ami a legfontosabb rengeteg új élménnyel gazdagodtunk. Azt hiszem, mindenki nevében mondhatom, hogy ha még egyszer lenne egy ilyen lehetőség, újra élnénk vele.

A kint lévő emberek nagyon kedvesek és segítőkészek voltak, sosem volt hiányunk semmiben, igyekeztek minket is bevonni a beszélgetésekbe és olykor kirándulni is elvittek minket és ennek kíséretében pedig elmesélték Ilmenau történetét, jelenlegi helyzetét.

A Gabelbach hotel, ahol töltöttük a gyakorlati időt, remekül felszerelt és modern volt. A szállásunk is ezen a helyen volt, egy csodálatos hegy tetején éltük a mindennapjainkat lényegében, ahova a személyzet többi tagjával is kiültünk a szabadba, ha úgy adódott. A német ízek egy magyar számára először furcsák lehetnek, de ha az ember nyitott és tanulékony, akkor érdekli majd, hogy mik a tipikus német ételek és hogyan készülnek, és persze a kóstolás is nagyon fontos a mi szakmánkban. Eleinte azt hittük, hogy nem fognak olyan nagy dolgokat ránk bízni a kinti kollégák, tévedtünk. Már az első nap bedobtak minket a mély vízbe és igyekeztünk tudásunkhoz merten minőségien Felszolgálni az ételeket, italokat. Tényleg sokat tudtunk ezalatt az idő alatt szakmailag fejlődni, megismerni a kinti vendéglátás részleteit, és ezzel a tudással pedig hazajönni.

Munkanapjaink után lehetőségünk volt élvezni a hotel wellness részleget is, mi ezzel természetesen éltünk. Szabadnapjainkon pedig kollégákkal kirándultunk, sportoltunk, és igyekeztünk mindenkivel jó viszonyt ápolni. A szobalányoktól kezdve a hotel igazgatóig mindenkivel meg tudtunk ismerkedni, tehát örültünk, hogy szert tehetünk egy ilyen kapcsolati tőkére egy idegen országban.

 

 